**Laura Ann Branigan** (3. heinäkuuta 1952 Brewster, New York – 26. elokuuta 2004 East Quogue, New York) oli yhdysvaltalainen poplaulaja ja näyttelijä. Braniganilla oli italialaisia ja irlantilaisia sukujuuria. Hänet muistettaneen parhaiten 1980-luvun diskohitistään "Self Control", joka oli cover Raf:n (Raffaele Riefoli) alkuperäisestä versiosta. Branigan tunnettiin myös vahvasta, neljä oktaavia kattavasta sopraanoäänestään.

Elämä
-----

Ennen omaa soolouraansa Branigan oli toiminut Leonard Cohenin taustalaulajana. Musiikin lisäksi hän oli opiskellut näyttelemistä ja esiintyi 1980-luvulla tv-sarjoissa ja satunnaisissa elokuvissa.

Braniganin debyyttialbumi *Branigan* ilmestyi vuonna 1982, jolta nousi Pohjois-Amerikassa listoille single "Gloria". Kappale pysyi Billboard Hot 100 -listalla 36 viikkoa ja toi laulajalle myös hänen ensimmäisen Grammy-ehdokkuutensa. Braniganin kolmannen albumin nimikkosingle "Self Control" oli maailmanlaajuinen hitti. Branigan levytti musiikkinsa Atlantic Records -yhtiölle.

1990-luvulla Branigan oli enimmäkseen poissa julkisuudesta ja hoiti syöpään sairastunutta aviomiestään Larry Kruteckia. Miehen kuoltua vuonna 1996 Branigan keskittyi ensisijaisesti huolehtimaan äidistään, joka sairasti Alzheimerin tautia. 2000-luvun alussa hän esiintyi Janis Joplinille omistetussa musikaalissa *Love, Janis*.

Laura Branigan kuoli kotonaan New Yorkin East Quoguessa 26. elokuuta 2004. Braniganin kuoleman 52 vuoden iässä aiheutti äkillinen aivoaneurysma. Hänen tuhkansa siroteltiin Long Islandin salmelle.

Diskografia
-----------

*Pääartikkeli: Laura Braniganin diskografia*
* *Branigan* (1982)
* *Branigan 2* (1983)
* *Self Control* (1984)
* *Hold Me* (1985)
* *Touch* (1987)
* *Laura Branigan* (1990)
* *Over My Heart* (1993)

Filmografia
-----------

* *CHiPs* (vieraileva tähti, tv-sarja) (1983) ... Sarah
* *Automan* (vieraileva tähti, tv-sarja) (1984) ... Jessie Cole
* *Mugsy's Girls* (1985) ... Monica
* *Backstage* (1988) ... Kate Lawrence
* *Monsters* (vieraileva tähti, tv-sarja) (1991) ... Amanda Smith-Jones

Lähteet
-------

1. 1 2 3  Prato, Greg: Laura Branigan: Biography Allmusic.com. Viitattu 5.1.2007. (englanniksi)
2. ↑  Laura Branigan *britannica.com*. Viitattu 31.1.2020. (englanniksi)
3. ↑  Karjalainen, Katariina: Muistatko 80-luvun Self Control -hitin? Esittäjää kysellään edelleen keikoille, vaikka hän kuoli traagisesti jo 15 vuotta sitten *Ilta-Sanomat*.  26.8.2019. is.fi:  Sanoma Media Finland. Viitattu 26.2.2020.
4. ↑  Singer Laura Branigan dead at 47  31.8.2004. Msnbc.com. Viitattu 5.1.2007. (englanniksi)

Aiheesta muualla
----------------

* Laura Braniganin muistokirjoitus Helsingin Sanomissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Suomi (KANTO)
* Yhdysvallat
* Tšekki
* Australia
* Korea
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* Europeana
* SNAC

 |

 |